《长史郑弘良以王命请余画像留国中口占答之》
清代·汪楫

岂是中朝第一流，偶持龙节拂麟洲。大名那得齐诸葛，遗像何劳比益州。

稍喜文章堪报国，谁凭骨相取封侯。灵台一片真难状，多谢传神顾虎头。

作者简介：（1626—1689）江南休宁人，居扬州，字舟次，号悔斋。康熙十八年举博学鸿儒，授检讨。曾充册封琉球正使。旋为河南府知府，官至福建布政使。早负诗名，与汪懋麟并称“二汪”。有《悔斋集》。